मुख्यमंत्री ने कहा कि अपने दम पर किये जा रहे कार्य के बावजूद बिहार की प्रति व्यक्ति आमदनी राष्ट्रीय औसत से आधे से भी कम है। आर्थिक, सामाजिक और पर्यावरण के हिसाब से भी अन्य राज्यों से बिहार पीछे है। लगभग सभी क्षेत्रों में दो अंकों में बिहार ने आर्थिक विकास दर हासिल की है। रघुराम राजन कमेटी की रिपोर्ट की चर्चा करते हुए मुख्यमंत्री ने कहा कि रिपोर्ट में बिहार, अरुणाचल प्रदेश, छत्तीसगढ़, मध्यप्रदेश ,झारखंड, मेघालय, यूपी सबसे कम विकास दर वाले राज्यों में सूचीबद्ध है। इन राज्यों के पिछड़ेपन को दूर करने के लिए सकारात्मक राजनीतिक पहल की जरूरत है।